Определение на Общия съд (седми състав) от 20 декември 2019 г. — Dragomir/Комисия
(Дело T‑297/19)
„Извъндоговорна отговорност — Правова държава — Независимост на съдебната власт — Право на справедлив съдебен процес — Защита на личните данни — Неприемане от Комисията на мерки, с които да се гарантира изпълнението на задълженията на Румъния — Достатъчно съществено нарушение на правна норма, с която се предоставят права на частноправните субекти — Жалба, явно лишена от всякакво правно основание“
1.      Извъндоговорна отговорност — Условия — Противоправно поведение — Вреда — Причинно-следствена връзка — Кумулативни условия — Липса на едно от условията — Отхвърляне на целия иск
(член 340, втора алинея ДФЕС)
(вж. т. 14—16)
2.      Извъндоговорна отговорност — Условия — Бездействие на институциите на Съюза — Необходимост да е налице неизпълнение на законово задължение за действие
(член 340, втора алинея ДФЕС)
(вж. т. 17 и 18)
3.      Извъндоговорна отговорност — Условия — Достатъчно съществено нарушение на правна норма, с която се предоставят права на частноправните субекти — Правна норма, с която се предоставят права на частноправните субекти — Понятие — Задължение на Комисията да изпраща доклади да Европейския парламент и на Съвета в рамките на механизма за сътрудничество и проверка по отношение на Румъния — Изключване
(член 2 от Решение 2006/928 на Комисията)
(вж. т. 31—34)
4.      Извъндоговорна отговорност — Нарушение от институциите на Съюза на правно задължение да предприемат действия — Неприемане от Комисията на мерки за осигуряване на спазването на задълженията на Румъния във връзка с правовата държава, независимостта на правосъдието и правото на справедлив съдебен процес — Неприемане на решение за образуване на производство за установяване на неизпълнение на задължения — Задължение на Комисията да предприеме действия — Липса — Липса на противоправно поведение, което да е основание за ангажиране на извъндоговорната отговорност на Съюза
(член 340, втора алинея ДФЕС; членове 37 и 38 от Протокола от 2005 г. относно условията и договореностите за приемането на Република България и на Румъния в Европейския съюз)
(вж. т. 35—40, 48, 49 и 62—64)
5.      Искове за обезщетение — Предмет — Искане за обезщетение за вреди, причинени от националните власти с действия в нарушение на правото на Съюза — Компетентност на националните юрисдикции
(член 268 ДФЕС и член 340, втора и трета алинея ДФЕС)
(вж. т. 41 и 42)
6.      Право на Европейския съюз — Принципи — Защита на оправданите правни очаквания — Условия — Конкретни уверения, предоставени от администрацията
(вж. т. 44—46)
7.      Извъндоговорна отговорност — Условия — Достатъчно съществено нарушение на правна норма, с която се предоставят права на частноправните субекти — Правна норма, с която се предоставят права на частноправните субекти — Понятие — Доклади на Комисията за прилагането на директива — Надзор от страна на Комисията за прилагането на правото на Съюза — Изключване
(член 17 ДЕС; член 340, втора алинея ДФЕС; член 33 от Директива 95/46 на Европейския парламент и на Съвета)
(вж. т. 55, 56 и 60)
8.      Извъндоговорна отговорност — Условия — Противоправно поведение — Незапочване от Комисията на производство за установяване на неизпълнение на задължения от държава членка — Липса на противоправно поведение
(член 258 ДФЕС и член 340, втора алинея ДФЕС)
(вж. т. 58)
9.      Съдебно производство — Процесуално-организационни действия — Събиране на доказателства — Право на преценка на Общия съд
(вж. т. 67—69)
Предмет
Искане на основание член 268 ДФЕС за обезщетение за вредите, които жалбоподателят твърди, че е претърпял, от една страна, поради неизпълнението на задълженията на Комисията във връзка със спазването от страна на Румъния на принципите на правовата държава, независимостта на правосъдието и правото на справедлив съдебен процес и от друга страна, поради неизпълнението от Комисията на задълженията ѝ във връзка със защитата на личните данни
Диспозитив
1)
Отхвърля иска.
2)
Осъжда г‑н Daniel Dragomir да заплати съдебните разноски.